ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ "Εφαρμογή του κανονισμού (ΕΚ) του Συμβουλίου αριθ. 577/98 για τη διενέργεια δειγματοληπτικής έρευνας εργατικού δυναμικού στην Κοινότητα"

Περίληψη

Ο κανονισμός (ΕΚ) του Συμβουλίου αριθ. 577/98 για τη διενέργεια δειγματοληπτικής έρευνας εργατικού δυναμικού στην Κοινότητα προέβλεπε αρκετές σημαντικές αλλαγές σε σχέση με τον προηγούμενο κανονισμό [1], μεταξύ των οποίων:

[1] Κανονισμός (ΕΚ) του Συμβουλίου αριθ. 3711/91, ΕΕ L 351 της 20.12.1991

(α) μετάβαση (εκτός από τα κράτη μέλη που δεν είναι σε θέση να το πράξουν) από μία ετήσια εαρινή έρευνα σε συνεχή έρευνα που παρέχει τριμηνιαία αποτελέσματα (κύριοι στόχοι: βελτίωση της συχνότητας και της επικαιρότητας των δεδομένων, μέτρηση του όγκου της εργασίας για τον καλύτερο υπολογισμό της μηνιαίας ανεργίας, καλύτερη αξιολόγηση των τάσεων της απασχόλησης).

(β) ταχύτερη διάθεση των δεδομένων (στόχοι: τα τριμηνιαία δεδομένα να διατίθενται εντός 12 εβδομάδων).

(γ) εισαγωγή νέων ή αναθεωρημένων μεταβλητών (κύριοι στόχοι: ορθότερος προσδιορισμός της ανεργίας όπως ορίζεται από τη Διεθνή Οργάνωση Εργασίας (ΔΟΕ), μέτρηση της υποαπασχόλησης σε σχέση με τις δεδουλευμένες ώρες εργασίας, παραγωγή πιο συγκρίσιμων πληροφοριών σχετικά με το επίπεδο εκπαίδευσης και κατάρτισης, διασταύρωση υφιστάμενων μεταβλητών με το εισόδημα από την απασχόληση).

(δ) πραγματοποίηση συμπληρωματικών ερευνών (αποκαλούμενες ενότητες ad hoc) (στόχος: ικανοποίηση περιστασιακών στατιστικών αναγκών χωρίς να επιβαρύνεται το κύριο τμήμα της έρευνας).

(a) Μετάβαση σε συνεχή έρευνα

Προς το παρόν, συνεχής έρευνα πραγματοποιείται σε 10 κράτη μέλη της ΕΕ (NL, B, UK, IRL, DK, EL, E, P, FIN, S). Στη Γαλλία, η μετάβαση σε συνεχή έρευνα ευρίσκεται υπό εξέλιξη (καλύπτει την περίοδο από τα μέσα του 1998 έως τα μέσα του 2001). Η μετάβαση ευρίσκεται σε στάδιο προετοιμασίας στο Λουξεμβούργο και στην Ιταλία (προβλέπεται για την περίοδο 2001-2002 αλλά οι δοκιμές άρχισαν τον Ιούνιο του 1999). Παρά τις συστάσεις του Συμβουλίου [2], στη Γερμανία και στην Αυστρία δεν έχει ακόμα προγραμματιστεί η μετάβαση σε συνεχή έρευνα. Στη Γερμανία, θα πραγματοποιηθούν ορισμένες δοκιμαστικές έρευνες το 2000, αλλά η λήψη οριστικής απόφασης σχετικά με τη μετάβαση σε συνεχή έρευνα θα καθυστερήσει έως το 2005.

[2] Βλέπε συμπεράσματα του Ευρωπαϊκού Συμβουλίου της Βιέννης (Δεκέμβριος 1998) σχετικά με την έκθεση της Επιτροπής σχετικά με τους τρόπους βελτίωσης της συγκρισιμότητας των στατιστικών για την παρακολούθηση και την αξιολόγηση της προόδου στο πλαίσιο της ευρωπαϊκής στρατηγικής για την ανεργία (COM (1998) 698 τελικό).Βλέπε επίσης το σχέδιο δράσης σχετικά με τις στατιστικές απαιτήσεις της ΟΝΕ που εγκρίθηκε από το ECOFIN στις 29.9.2000.

Όπως είχε επισημανθεί όταν εγκρίθηκε ο κανονισμός, τα κράτη μέλη για τα οποία η μετάβαση παρουσιάζει τεχνικά ή πολιτικά προβλήματα εκμεταλλεύονται το γεγονός ότι δεν προβλέπεται υποχρέωση των κρατών μελών να μεταβούν σε συνεχή έρευνα. Εφόσον ένα κράτος μέλος στο οποίο αναλογεί σημαντικό ποσοστό της απασχόλησης στην ΕΕ δεν διενεργεί συνεχή έρευνα, οι προσπάθειες που καταβάλλουν τα άλλα κράτη μέλη υποβαθμίζονται απαράδεκτα σε ευρωπαϊκό επίπεδο. Δεδομένου ότι έχει παρέλθει επαρκής χρόνος από τις διαπραγματεύσεις για την κατάρτιση του κανονισμού ώστε όλα τα κράτη μέλη να προβούν στις αναγκαίες διευθετήσεις και δεσμεύσεις, ο κανονισμός θα μπορούσε να τροποποιηθεί ώστε να προβλέπει προθεσμία για τη μετάβαση των κρατών μελών σε συνεχή έρευνα.

(β) Επικαιρότητα

Τα αποτελέσματα της εαρινής έρευνας διαβιβάζονται συνήθως στη Eurostat εντός της προβλεπόμενης προθεσμίας των 9 μηνών από τη λήξη της περιόδου αναφοράς, αλλά ποτέ δεν κατέστη δυνατό να δημοσιευθούν τα αποτελέσματα για το σύνολο της ΕΕ εντός της προθεσμίας αυτής, λόγω καθυστερήσεων εκ μέρους κρατών μελών (τα αποτελέσματα του 1998 της Ιρλανδίας στάλθηκαν τον Οκτώβριο του 1999 και τα αποτελέσματα του 1999 της Ελλάδας τον Ιούνιο του 2000). Το 2000, μόνο η Ιταλία, η Ισπανία, η Πορτογαλία και η Σουηδία διαβίβασαν τα τριμηνιαία αποτελέσματα στη Eurostat εντός της υποχρεωτικής προθεσμίας των 12 εβδομάδων μετά τη λήξη της περιόδου αναφοράς.

Η ταχεία διαβίβαση των αποτελεσμάτων έχει αποφασιστική σημασία για τη χρήση της έρευνας εργατικού δυναμικού (ΕΕΔ) ως πηγής δεδομένων για τους δείκτες απασχόλησης, ιδίως επειδή μπορούν να χρησιμοποιούνται στην έκθεση "Απασχόληση στην Ευρώπη" και ως κοινοί δείκτες στην "Κοινή έκθεση για την απασχόληση", στο πλαίσιο της εξέτασης των εθνικών σχεδίων δράσης των κρατών μελών για την εφαρμογή των κατευθυντήριων γραμμών για την απασχόληση. Tο νέο πλαίσιο ετήσιας έκθεσης για τα αποτελέσματα (μετά τη Λισαβόνα) επιβάλλει στα κράτη μέλη να σέβονται τις προθεσμίες για διαβίβαση των αποτελεσμάτων, οι οποίες ήδη είναι μάλλον χαλαρές. Η Επιτροπή θα προτείνει να διατίθενται τα αποτελέσματα της ΕΕΔ στη Eurostat μόλις οι εθνικές στατιστικές υπηρεσίες ανακοινώνουν τα εθνικά αποτελέσματα.

(γ) Κατάλογος μεταβλητών

Ο κατάλογος των μεταβλητών (που καθορίστηκε από τον κανονισμό της Επιτροπής αριθ. 1571/98) σε γενικές γραμμές τηρείται, πλην όμως:

- οι δυσχέρειες εφαρμογής της Διεθνούς Πρότυπης Ταξινόμησης της Εκπαίδευσης επηρέασαν τις μεταβλητές για την εκπαίδευση και την επαγγελματική κατάρτιση.

- τρία κράτη μέλη (Δανία, Φινλανδία και Σουηδία) δεν έδωσαν πληροφορίες σχετικά με τη σύνθεση των νοικοκυριών.

- μόνο τρία κράτη μέλη (Ισπανία, Αυστρία και Πορτογαλία) έδωσαν στοιχεία για τη μέτρηση της εμφανούς υποαπασχόλησης (και ιδίως όσον αφορά την επιθυμία των ερωτηθέντων να εργάζονται περισσότερες ώρες).

- μόνο τρία κράτη μέλη (Βέλγιο, Γαλλία και Πορτογαλία) έδωσαν στοιχεία για το εισόδημα από την απασχόληση.

Οι μεταβλητές που προαναφέρθηκαν έχουν ιδιαίτερο βάρος λόγω της σημασίας τους για την κοινωνική ατζέντα, για τον πυλώνα της ικανότητας επαγγελματικής ένταξης και τον πυλώνα της ικανότητας προσαρμογής πουτ προβλέπονται στις κατευθυντήριες γραμμές για την απασχόληση, καθώς και για την επιτυχία της στρατηγικής της Λισαβόνας. Είναι επομένως ανησυχητικό το γεγονός ότι δεν δόθηκαν τα στοιχεία αυτά σύμφωνα με τον ισχύοντα κανονισμό.

(δ) Συμπληρωματικές έρευνες (ενότητες ad hoc)

Εγκρίθηκε το ακόλουθο πρόγραμμα ενοτήτων ad hoc:

1999 Εργατικά ατυχήματα και επαγγελματικές ασθένειες

2000 Μετάβαση από το σχολείο στην επαγγελματική ζωή

2001 Διάρκεια και πρότυπα εργασιακού χρόνου

2002 Απασχόληση ατόμων με ειδικές ανάγκες

2003 Δια βίου μάθηση

2004 Μετάβαση από το σχολείο στην επαγγελματική ζωή

Η ενότητα ad hoc για το 1999 δεν εφαρμόστηκε από το Βέλγιο, τη Γαλλία και την Αυστρία, ενώ εφαρμόστηκε μόνο εν μέρει από τη Γερμανία. Η ενότητα ad-hoc για το 2000 δεν εφαρμόστηκε από τη Γερμανία και εφαρμόστηκε μόνο εν μέρει από τις Κάτω Χώρες και το Ηνωμένο Βασίλειο. Η ενότητα ad-hoc του 2001 έχει καθοριστεί και θα εφαρμοστεί από όλα τα κράτη μέλη, εκτός από τη Γερμανία που θα την εφαρμόσει μόνο εν μέρει.

Η υπηρεσίες της Επιτροπής επικρίνουν το γεγονός ότι 4 κράτη μέλη δεν συμμετείχαν στην έρευνα του 1999 ή θα παράσχουν μερικές μόνο απαντήσεις, καθώς και το γεγονός ότι η ίδια κατάσταση θα παρατηρηθεί και για 3 κράτη μέλη όσον αφορά την έρευνα του 2000.

Συμπερασματικά, η Επιτροπή:

- τονίζει την ανάγκη να επιταχυνθεί η μετάβαση σε συνεχή έρευνα στη Γερμανία και στην Αυστρία.

- καλεί τη Γαλλία, την Ιταλία και το Λουξεμβούργο να τηρήσουν το χρονοδιάγραμμα για την εφαρμογή της συνεχούς έρευνας.

- ζητά ιδιαιτέρως από τη Γαλλία και τη Γερμανία να επιταχύνουν τη διαβίβαση των δεδομένων της εαρινής έρευνας.

- υπενθυμίζει στα κράτη μέλη που πραγματοποιούν συνεχείς έρευνες ότι τα τριμηνιαία αποτελέσματα πρέπει να διαβιβάζονται στη Eurostat εντός 12 εβδομάδων από τη λήξη του τριμήνου αναφοράς.

- τονίζει εκ νέου την ανάγκη να βελτιωθούν οι πληροφορίες για την εκπαίδευση και την επαγγελματική κατάρτιση και να συμπληρωθούν οι πληροφορίες για τα νοικοκυριά.

- θα συνεχίσει την εφαρμογή συμπληρωματικών ερευνών προκειμένου να ανταποκριθεί με ευελιξία σε πολιτικές απαιτήσεις υψηλής προτεραιότητας.

Λεπτομερής έκθεση

1. Άρθρο 1 - Περιοδικότητα της έρευνας

1.1 " Πρόκειται για μια συνεχή έρευνα που παρέχει τριμηνιαία και ετήσια αποτελέσματα"

Ο πίνακας που ακολουθεί παρουσιάζει την κατάσταση όσον αφορά τη συνέχεια της έρευνας. Ορισμένα κράτη μέλη οργανώνουν ήδη συνεχείς έρευνες και άλλα προτίθενται να το πράξουν έως το 2002. Ο πίνακας δεν παρουσιάζει μόνο τη σημερινή κατάσταση, αλλά και την προβλεπόμενη χρονολογία μετάβασης για τα κράτη που ακόμα δεν διενεργούν συνεχή έρευνα. Η Γερμανία μελετά το ενδεχόμενο εισαγωγής της συνεχούς έρευνας αλλά δεν έχει ακόμα οριστεί χρονολογία για τη μετάβαση. Η Αυστρία εκτελεί προπαρασκευαστικές εργασίες για την έναρξη συνεχούς ΕΕΔ. Ωστόσο, καμία επιλογή δεν μπορεί να εφαρμοστεί πριν από το 2002 ή το 2003 (λευκές κυψέλες = συνεχής έρευνα):

Πίνακας 1

>ΘΕΣΗ ΠIΝΑΚΑ>

(1) Έως το 1999, στην Ισπανία, δεν πραγματοποιούνταν συνεντεύξεις τον Αύγουστο. Για το λόγο αυτό η έρευνα δεν θεωρείτο συνεχής, παρ' όλο που οι εβδομάδες αναφοράς ήταν ομοιόμορφα κατανεμημένες στους υπόλοιπους 11 μήνες.

(2) η συνεχής ΕΕΔ εισήχθη στη Γαλλία στα μέσα του 1998 και θα εφαρμοστεί πλήρως στα μέσα του 2001.

Όσον αφορά τις έρευνες που παρέχουν τριμηνιαία αποτελέσματα, η κατάσταση έχει ως εξής (Λευκές κυψέλες = τριμηνιαία έρευνα):

Πίνακας 2

>ΘΕΣΗ ΠIΝΑΚΑ>

(1) Η Αυστρία θα υποβάλει τριμηνιαία επιμέρους δεδομένα για την απασχόληση και την ανεργία, σύμφωνα με τους ορισμούς ΕΕ των ερευνών μικροαπογραφής (κάθε Ιούνιο, Σεπτέμβριο και Δεκέμβριο), με πληροφορίες για δημογραφικές και επαγγελματικές μεταβλητές, εκτός από τα πλήρη δεδομένα ΕΕΔ που διαβιβάζονται κάθε Μάρτιο.

Εργασίες που υλοποίησαν τα κράτη μέλη και χρηματοδοτήθηκαν από την Επιτροπή:

EL - Η Ελλάδα διενεργούσε ετήσια έρευνα έως το 1997. Το 1998, άρχισε τριμηνιαία συνεχή έρευνα. Η σχεδίαση της έρευνας αναθεωρήθηκε για να καλύψει θέματα όπως το μέγεθος του δείγματος (λαμβανομένων υπόψη των κριτηρίων αξιοπιστίας που προβλέπει ο νέος κανονισμός), τις μεταβολές στο πρότυπο εναλλαγής, τη στρωματοποίηση και τις διαδικασίες επιλογής και αξιολόγησης.

E - Το 1999 επιλέχθηκε νέο δείγμα και η επιτόπια έρευνα προσαρμόστηκε ώστε να μοιραστούν ομοιόμορφα οι συνεντεύξεις σε όλο το έτος, περιλαμβανομένου του Αυγούστου (έως τότε δεν πραγματοποιούνταν συνεντεύξεις τον Αύγουστο λόγω των διακοπών).

F - Το 1998 άρχισε μια δοκιμαστική συνεχής έρευνα που θα διενεργείται εκ παραλλήλου με την ετήσια έρευνα προκειμένου να εξασφαλιστεί η στατιστική μετάβαση. Το ερωτηματολόγιο της εν λόγω δοκιμαστικής έρευνας είναι μικρότερο από το κανονικό ερωτηματολόγιο ΕΕΔ.

L - Μια από τις αδυναμίες της ΕΕΔ στο Λουξεμβούργο είναι το υψηλό ποσοστό μη απαντήσεων. Επίσης, οι εν λόγω μη απαντήσεις είναι σίγουρα μεροληπτικές. Η μετάβαση σε συνεχή έρευνα καθιστά επιβεβλημένη τη βελτίωση της μεθόδου συλλογής δεδομένων. Το 1999, πραγματοποιήθηκε δοκιμαστική έρευνα για να εξεταστεί η μέθοδος συλλογής δεδομένων CATI.

NL - Στην ολλανδική έρευνα κάθε νοικοκυριό ερωτάται μόνο μια φορά. Η μέθοδος αυτή δίνει χρονολογικές σειρές που δεν είναι αρκετά σταθερές ώστε να παράγουν τριμηνιαία αποτελέσματα. Πραγματοποιήθηκε μελέτη εφικτότητας για να διαπιστωθεί κατά πόσο η χρησιμοποίηση ενός panel μπορεί να παράσχει αξιόπιστα τριμηνιαία αποτελέσματα χωρίς να αυξηθεί το μέγεθος του δείγματος.

P - To 1998 εφαρμόστηκε μια νέα μέθοδος προκειμένου να κατανεμηθούν ομοιόμορφα ο συνεντεύξεις σε όλο το έτος.

FIN - Η Φινλανδία διενεργούσε μηνιαία έρευνα με μία εβδομάδα αναφοράς κάθε μήνα. Το 1997 και το 1998, διενεργήθηκαν 2 μεθοδολογικές μελέτες προκειμένου να αναλυθούν άλλα συστήματα εναλλαγής και στρατηγικές δειγματοληψίας για την εφαρμογή της συνεχούς έρευνας.

1.2 "Στην περίπτωση συνεχούς έρευνας η συνέντευξη πραγματοποιείται συνήθως κατά τη διάρκεια της εβδομάδας και ακολουθεί αμέσως μετά την εβδομάδα αναφοράς. Η εβδομάδα αναφοράς και η ημερομηνία συνέντευξης μπορούν να απέχουν περισσότερο από πέντε εβδομάδες μόνο κατά τη διάρκεια του τρίτου τριμήνου"

Ο πίνακας που ακολουθεί παρουσιάζει, για τις χώρες που διενεργούν συνεχή έρευνα, το ποσοστό των συνεντεύξεων που πραγματοποιήθηκαν 5 ή λιγότερες εβδομάδες μετά την εβδομάδα αναφοράς. Τα αποτελέσματα παρουσιάζονται για το 2ο τρίμηνο του 1998 και του 1999 (όταν διατέθηκαν οι πληροφορίες αυτές). Για ορισμένες χώρες είναι αδύνατο να δοθούν πληροφορίες γιατί η εβδομάδα της έρευνας δεν είχε κωδικοποιηθεί.

Πίνακας 3 - Ποσοστό των συνεντεύξεων που πραγματοποιήθηκαν 5 ή λιγότερες εβδομάδες μετά την εβδομάδα αναφοράς.

>ΘΕΣΗ ΠIΝΑΚΑ>

1.3 "Στην περίπτωση συνεχούς έρευνας τα τρίμηνα και τα έτη αναφοράς αποτελούνται αντίστοιχα από 13 ή 52 συνεχόμενες εβδομάδες ."

Ο κανονισμός 1571/98 της 20ής Ιουλίου 1998 ορίζει ως εξής τον κατάλογο των εβδομάδων που συνιστούν δεδομένο τρίμηνο:

- Το πρώτο τρίμηνο αναφοράς 1998 αρχίζει στις 29 Δεκεμβρίου 1997 και καλύπτει 13 εβδομάδες.

- τα επόμενα τρίμηνα αναφοράς 1998 καλύπτουν διάστημα 13 εβδομάδων και δεν καλύπτεται η τελευταία εβδομάδα του 1998.

- το πρώτο τρίμηνο του 1999 αρχίζει στις 4.1.1999 και τα επόμενα τρίμηνα καλύπτουν 13 εβδομάδες.

Όλες οι χώρες αποδέχθηκαν τις ακόλουθες εξαιρέσεις:

- Για την Ελλάδα και την Πορτογαλία το πρώτο τρίμηνο αναφοράς αρχίζει στις 5.1.1998 και, κατά συνέπεια, καλύπτεται η τελευταία εβδομάδα του 1998.

- για τη Σουηδία, το τέταρτο τρίμηνο αναφοράς 1998 καλύπτει διάστημα 14 εβδομάδων.

- το Ηνωμένο Βασίλειο και η Ιρλανδία μπορούν να χρησιμοποιούν εποχιακά τρίμηνα αναφοράς (αντί για τα τρίμηνα αναφοράς που καθορίζονται παραπάνω).

Στην πράξη, η κατανομή των συνεντεύξεων το 1998 και το 1999 είχε ως εξής:

Κατανομή των συνεντεύξεων ανά εβδομάδα αναφοράς (% του συνόλου των συνεντεύξεων που πραγματοποιήθηκαν σε κάθε χώρα το 1998)

>ΘΕΣΗ ΠIΝΑΚΑ>

Κατανομή των συνεντεύξεων ανά εβδομάδα αναφοράς (% του συνόλου των συνεντεύξεων που πραγματοποιήθηκαν σε κάθε χώρα το 1999)

>ΘΕΣΗ ΠIΝΑΚΑ>

Εργασίες που υλοποίησαν τα κράτη μέλη και χρηματοδοτήθηκαν από την Επιτροπή:

UK - Το 1999 και το 2000, το Ηνωμένο Βασίλειο αναπτύσσει ένα νέο σύστημα επεξεργασίας για την παραγωγή δεδομένων ΕΕΔ για ημερολογιακά τρίμηνα. Πρώτο βήμα είναι η ανάπτυξη ενός συστήματος επεξεργασίας δεδομένων για κάθε εποχιακό τρίμηνο, και όχι μόνο για το εαρινό τρίμηνο κάθε χρόνου. Το ΗΒ θα αρχίσει να παρέχει δεδομένα εποχιακού τριμήνου κάθε τρίμηνο μετά την άνοιξη του 1999. Προβλέπεται ότι η παροχή δεδομένων ημερολογιακού τριμήνου θα αρχίσει το 2000/2001.

2. Άρθρο 2 - Μονάδες και πεδίο της έρευνας, μέθοδοι παρατήρησης

2.1 "Η έρευνα πραγματοποιείται, σε κάθε κράτος μέλος, σε δείγμα νοικοκυριών ή ατόμων που κατοικούν στην οικονομική επικράτεια του εν λόγω κράτους το χρόνο της έρευνας."

Η μονάδα δειγματοληψίας είναι το νοικοκυριό σε 7 κράτη (B, D, EL, IRL, I, NL, L), η κατοικία ή η διεύθυνση σε 5 κράτη (E, F, A, P, UK) και το άτομο σε 3 κράτη (DK, FIN, S).

2.2 "Το βασικό πεδίο της έρευνας αποτελείται από τα μέλη των ιδιωτικών νοικοκυριών που κατοικούν στην οικονομική επικράτεια κάθε κράτους μέλους. Ει δυνατόν, στα μέλη των ιδιωτικών νοικοκυριών, προστίθενται τα μέλη των συλλογικών νοικοκυριών.

Στο μέτρο του δυνατού, τα συλλογικά νοικοκυριά αποτελούν αντικείμενο ειδικής δειγματοληψίας που επιτρέπει μια άμεση παρατήρηση των ατόμων που τα απαρτίζουν. Διαφορετικά, και στο μέτρο που τα εν λόγω άτομα διατηρούν κάποια σχέση με ένα ιδιωτικό νοικοκυριό, οι οικείες μεταβλητές καλύπτονται μέσω του ιδιωτικού νοικοκυριού."

Τα συλλογικά νοικοκυριά καλύπτονται από την έρευνα εργατικού δυναμικού σε 5 κράτη μέλη (DK, D, S, FIN και UK). Στο Βέλγιο, τα συλλογικά νοικοκυριά εξετάστηκαν το 1998 αλλά όχι μετά το 1999. Στη Δανία, στη Σουηδία και στη Φινλανδία, δεδομένου ότι η μονάδα δειγματοληψίας είναι το άτομο και η έρευνα βασίζεται στο μητρώο πληθυσμού, εξετάζονται τόσο τα άτομα που ζουν σε συλλογικά νοικοκυριά όσο και τα άτομα που ζουν σε ιδιωτικά νοικοκυριά. Στη Γερμανία, στην Ισπανία και στο ΗΒ οι πληροφορίες για τα άτομα μέλη συλλογικών νοικοκυριών συλλέγονται μέσω των μελών της οικογένειάς τους που ζουν σε ιδιωτικά νοικοκυριά.

2.3 "Οι μεταβλητές που χρησιμεύουν για τον προσδιορισμό της απασχόλησης και της υποαπασχόλησης συλλέγονται με συνέντευξη του εξεταζόμενου ατόμου, ή, απουσία αυτού, ενός άλλου μέλους του νοικοκυριού. Όταν τα λαμβανόμενα στοιχεία είναι ισοδύναμα, οι υπόλοιπες μεταβλητές μπορούν να προέρχονται από άλλες πηγές, κυρίως από διοικητικά αρχεία."

Στις περισσότερες χώρες όλες οι πληροφορίες συλλέγονται με συνέντευξη, ενώ το ποσοστό των έμμεσων συνεντεύξεων κυμαίνεται από λιγότερο από 15 % (στην περίπτωση των ερευνών όπου η μονάδα δειγματοληψίας είναι το άτομο) μέχρι πάνω από 50%. Η Δανία, η Σουηδία και η Φινλανδία χρησιμοποιούν μητρώα πληθυσμού για τη συγκέντρωση δημογραφικών πληροφοριών και την καταγραφή του ανώτατου ολοκληρωμένου επιπέδου εκπαίδευσης. Στις Κάτω Χώρες, οι πληροφορίες σχετικά με τις πραγματικά δεδουλευμένες ώρες αντλούνται εν μέρει από έρευνες των επιχειρήσεων. Στη Γαλλία και στη Σουηδία, το μητρώο επιχειρήσεων χρησιμοποιείται ως πηγή πληροφοριών για την ταξινόμηση NACE των δραστηριοτήτων εργοδοτικών επιχειρήσεων.

2.4 Ασχέτως μονάδας δειγματοληψίας (άτομο ή νοικοκυριό), τα στοιχεία συλλέγονται συνήθως για όλα τα μέλη του νοικοκυριού. Ωστόσο, αν η μονάδα δειγματοληψίας είναι το άτομο, οι πληροφορίες για τα υπόλοιπα μέλη του νοικοκυριού

- μπορούν να μην καλύπτουν τα χαρακτηριστικά που απαριθμούνται στα σημεία ζ, η, θ και ι της παραγράφου 1 του άρθρου 4,

- μπορούν να συλλέγονται από ένα δευτερεύον δείγμα το οποίο θα επιλέγεται με τρόπο ώστε:

- οι εβδομάδες αναφοράς να κατανέμονται ομοιόμορφα σε ολόκληρο το έτος.

-ο αριθμός παρατηρήσεων (άτομα που συμπεριλαμβάνονται στο δείγμα συν τα μέλη του νοικοκυριού τους) να εξασφαλίζει το επίπεδο ακρίβειας που καθορίζεται στο άρθρο 3 για τις ετήσιες εκτιμήσεις.

Η Δανία, η Φινλανδία και η Σουηδία δεν έδωσαν στοιχεία για τη σύνθεση του νοικοκυριού καθόσον η μονάδα δειγματοληψίας είναι το άτομο. Κατά συνέπεια, η Eurostat δεν μπορεί να δημοσιεύσει δεδομένα για τα νοικοκυριά για τις 3 αυτές χώρες.

Εργασίες που υλοποίησαν τα κράτη μέλη και χρηματοδοτήθηκαν από την Επιτροπή:

FIN - Το 1997 πραγματοποιήθηκε έρευνα για να αναλυθεί η ενσωμάτωση των μεθόδων δειγματοληψίας που βασίζονται στο νοικοκυριό και εκείνων που βασίζονται στο άτομο.

3. Άρθρο 3 -Αντιπροσωπευτικότητα του δείγματος

3.1 Για ομάδα ανέργων που αντιπροσωπεύουν το 5 % του ενεργού πληθυσμού, το σχετικό τυπικό σφάλμα για την εκτίμηση των ετήσιων μέσων όρων (ή για τις εκτιμήσεις της άνοιξης, όταν γίνεται μια ετήσια εαρινή έρευνα) δεν πρέπει να υπερβαίνει το 8 %, στο επίπεδο NATS ΙΙ, της οικείας πληθυσμιακής ομάδας

Εξαιρούνται από τον όρο αυτό οι περιφέρειες με λιγότερους από 300.000 κατοίκους

3.2 Στην περίπτωση συνεχούς έρευνας για τους υπο-πληθυσμούς οι οποίοι αποτελούν το 5 % του ενεργού πληθυσμού, το σχετικό τυπικό σφάλμα της εκτίμησης των διακυμάνσεων μεταξύ δύο συνεχόμενων τριμήνων, σε εθνικό επίπεδο, δεν πρέπει να υπερβαίνει το 2% της οικείας πληθυσμιακής ομάδας.

Για τα κράτη των οποίων ο πληθυσμός κυμαίνεται μεταξύ ενός και 20 εκατομμυρίων κατοίκων, ο προηγούμενος περιορισμός είναι ελαστικότερος: το σχετικό τυπικό σφάλμα της εκτίμησης των τριμηνιαίων διακυμάνσεων δεν πρέπει να υπερβαίνει το 3% της οικείας πληθυσμιακής ομάδας.

Τα κράτη με πληθυσμό μικρότερο από ένα εκατομμύριο κατοίκους εξαιρούνται από αυτές τις απαιτήσεις ακρίβειας σχετικά με τις διακυμάνσεις.

Οι δύο πίνακες που ακολουθούν παρέχουν πληροφορίες σχετικά με την ακρίβεια των αποτελεσμάτων σε περιφερειακό επίπεδο και των εκτιμήσεων των τριμηνιαίων διακυμάνσεων το 1998 και το 1999. Οι αριθμοί με έντονους χαρακτήρες δείχνουν τις περιπτώσεις όπου σημειώθηκε υπέρβαση των προβλεπόμενων από τον κανονισμό ορίων.

Πίνακας 4 - Σχετικά τυπικά σφάλματα για τον υπολογισμό του πληθυσμού των ανέργων που αντιστοιχεί στο 5% του πληθυσμού σε ηλικία εργασίας.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Πίνακας 5 - Τυπικό σφάλμα σε εθνικό επίπεδο των εκτιμήσεων των διακυμάνσεων μεταξύ δύο διαδοχικών τριμήνων για πληθυσμό που αντιστοιχεί στο 5% των ατόμων σε ηλικία εργασίας - 1998 and 1999

>ΘΕΣΗ ΠIΝΑΚΑ>

Εργασίες που υλοποίησαν τα κράτη μέλη και χρηματοδοτήθηκαν από την Επιτροπή:

P - Το 1998, επανασχεδιάστηκε το δείγμα προκειμένου να ανταποκρίνεται στα κριτήρια περιφερειακής αξιοπιστίας και αξιοπιστίας των τριμηνιαίων διακυμάνσεων.

UK - Το 1998 και το 1999, το ΗΒ άρχισε ερευνητικό σχέδιο για την παραγωγή οριστικής μεθόδου εκτίμησης των δειγματοληπτικών σφαλμάτων για την τριμηνιαία διακύμανση βασικών εκτιμήσεων ΕΕΔ που προσαρμόζονται σε εποχιακή βάση.

3.3 Όταν η έρευνα πραγματοποιείται μόνο την άνοιξη, τουλάχιστον το ένα τέταρτο των μονάδων έρευνας λαμβάνεται από την προηγούμενη έρευνα και τουλάχιστον το ένα τέταρτο των μονάδων έρευνας περιλαμβάνεται στο δείγμα της επόμενης έρευνας.

Οι δύο μονάδες επισημαίνονται με κωδικό.

Το 1998, τα κράτη μέλη B, D, F, L και NL διενήργησαν ετήσιες έρευνες. Ο πίνακας που ακολουθεί παρουσιάζει το τμήμα της έρευνας που ελήφθη από το δείγμα της έρευνας του 1997 και το τμήμα που θα περιλαμβάνεται στην έρευνα του 1999.

Πίνακας 6 - Ποσοστό του δείγματος του 1998 που ελήφθη από το 1997 και ποσοστό του δείγματος του 1998 που θα εξεταστεί εκ νέου το 1999.

>ΘΕΣΗ ΠIΝΑΚΑ>

* Το 1999, το Βέλγιο άρχισε τριμηνιαία συνεχή έρευνα με εντελώς ανεξάρτητο δείγμα από εκείνο του 1998.

** Στην ολλανδική έρευνα, για κάθε νοικοκυριό πραγματοποιείται μία μόνο συνέντευξη.

3.4 Τα ελλείποντα στοιχεία λόγω μη απάντησης σε ορισμένες ερωτήσεις συμπληρώνονται με στατιστική τεκμαρτή εκτίμηση, όπου είναι εφικτό.

Επτά χώρες πραγματοποιούν τεκμαρτή εκτίμηση στις μη απαντήσεις (D, EL, E, I, A, FIN, UK).

3.5 Οι σταθμίσεις υπολογίζονται λαμβάνοντας υπόψη ιδίως τις πιθανότητες επιλογής και τα εξωγενή στοιχεία στην κατανομή ανά φύλο, ανά κλάσεις ηλικίας (κλάσεις ανά πενταετία) και ανά περιφέρεια (επίπεδο NUTS ΙΙ) του εξεταζόμενου πληθυσμού, στο μέτρο που τα εξωγενή αυτά στοιχεία θεωρούνται επαρκώς αξιόπιστα από τα ενδιαφερόμενα κράτη μέλη.

Οι συντελεστές στάθμισης υπολογίζονται με πολύ διαφορετικά επίπεδα περιπλοκότητας ανάλογα με τη χώρα. Ο πίνακας που ακολουθεί δείχνει τις μεταβλητές που χρησιμοποιούνται για τον υπολογισμό αυτών των συντελεστών.

Πίνακας 7 -Μεταβλητές που χρησιμοποιούνται για τον υπολογισμό των συντελεστών στάθμισης (ΕΕΔ 1998 και 1999)

>ΘΕΣΗ ΠIΝΑΚΑ>

Η Γαλλία, η Ιταλία, οι Κάτω Χώρες και η Αυστρία εφαρμόζουν τον ίδιο συντελεστήστάθμισης - υπολογιζόμενο με επαναληπτική διαδικασία - για όλα τα μέλη του νοικοκυριού.

Εργασίες που υλοποίησαν τα κράτη μέλη και χρηματοδοτήθηκαν από την Επιτροπή:

DK - Αλλαγές στις διαδικασίες εκτίμησης για να ληφθούν υπόψη οι πιθανότητες επιλογής και εξωγενή πληθυσμιακά στοιχεία σχετικά με την κατανομή του ερωτώμενου πληθυσμού ανά φύλο και κλάση ανά πενταετία.

NL - H μετάβαση σε έρευνα panel (έρευνα κατά την οποία τμήμα του δείγματος υποβάλλεται σε νέα συνέντευξη) προϋποθέτει εκτενή αναθεώρηση της διαδικασίας στάθμισης. Το πρόβλημα αυτό είναι μεγάλο στις Κάτω Χώρες όπου το ποσοστό των μη απαντήσεων είναι πολύ υψηλό. Εξετάζεται μια νέα μέθοδος για τη διόρθωση των επιλεγμένων μη απαντήσεων στη δεύτερη και στις επόμενες έρευνες.

S - Το 1997, η Σουηδία διενήργησε έρευνα σχετικά με τα αποτελέσματα της ακρίβειας των εκτιμήσεων της ΕΕΔ όταν χρησιμοποιείται ένας μόνο συντελεστής στάθμισης για όλα τα μέλη του νοικοκυριού.

3.6 Τα κράτη μέλη παρέχουν στην Επιτροπή (Eurostat) όλες τις ζητούμενες πληροφορίες όσον αφορά την οργάνωση και τη μεθοδολογία της έρευνας και, ειδικότερα, όσον αφορά τα κριτήρια που εφαρμόζονται για το σχεδιασμό και το μέγεθος του δείγματος.

Αυτό πραγματοποιήθηκε για τις έρευνες για το 1998 και το 1999. Σύνοψη των στοιχείων αυτών δημοσιεύθηκε στην "Έρευνα εργατικού δυναμικού - Μέθοδοι και ορισμοί, έκδοση 1998" όσον αφορά τις πληροφορίες του 1998 και στην "Έρευνα εργατικού δυναμικού - Αποτελέσματα 1999" όσον αφορά τις πληροφορίες του 1999.

4. Άρθρο 4 - Χαρακτηριστικά της έρευνας

Ο νέος κανονισμός εισήγαγε νέες ή αναθεωρημένες μεταβλητές. Ο πίνακας που ακολουθεί αναφέρει κατά πόσο τα κράτη μέλη χορήγησαν τις πληροφορίες αυτές ή όχι. Οι γκρι κυψέλες σημαίνουν ότι τα δεδομένα δεν χορηγήθηκαν. "I" σημαίνει ότι οι πληροφορίες ήταν ατελείς.

4.1.1 Σύνθεση του νοικοκυριού

>ΘΕΣΗ ΠIΝΑΚΑ>

(1) Οι πληροφορίες χορηγούνται από το 1999.

(2) Από το 1999 δεν διατίθενται οι πληροφορίες για τη σύνθεση του νοικοκυριού.

4.1.2 Καλύτερη κατανόηση της εμφανούς υποαπασχόλησης (προαιρετικό στην περίπτωση ετήσιας έρευνας):

>ΘΕΣΗ ΠIΝΑΚΑ>

(1) Οι πληροφορίες χορηγούνται από το 1999.

4.1.3 Eκπαίδευση (αναθεωρημένες μεταβλητές)

>ΘΕΣΗ ΠIΝΑΚΑ>

(1) Οι πληροφορίες χορηγούνται από το 1999.

(2) Διαθέσιμα σύμφωνα με παλιό ISCED

4.1.4Κύριο εργασιακό καθεστώς και εισόδημα (προαιρετικό)

>ΘΕΣΗ ΠIΝΑΚΑ>

(1) Οι πληροφορίες χορηγούνται από το 1999.

4.1.5 - Tεχνικά θέματα σχετικά με τη συνέντευξη

>ΘΕΣΗ ΠIΝΑΚΑ>

(1) Tεκμαρτές πληροφορίες το 1998 που συμπεριλαμβάνονται στο ερωτηματολόγιο μετά το 1999.

(2) Οι πληροφορίες αυτές παρασχέθηκαν το 1999.

Ορισμένες άλλες μεταβλητές τροποποιήθηκαν προκειμένου να συμπληρωθούν οι υπάρχουσες πληροφορίες.

Οι πίνακες που ακολουθούν συνοψίζουν την εφαρμογή των αλλαγών αυτών.

4.1.6 - "Υπερωρίες" στη μεταβλητή "κύριος λόγος για τη διαφορά των δεδουλευμένων ωρών και του συνήθους ωραρίου εργασίας".

>ΘΕΣΗ ΠIΝΑΚΑ>

4.1.7 - Στη μεταβλητή "Αναζήτηση άλλης απασχόλησης και λόγοι" προστέθηκαν ορισμένες δυνατότητες απάντησης ώστε να συγκεντρωθούν περισσότερες πληροφορίες για τον υποαπασχολούμενο πληθυσμό.

>ΘΕΣΗ ΠIΝΑΚΑ>

(1) Περιλαμβάνονται στο ερωτηματολόγιο από το 1999 (3 πιθανές απαντήσεις).

4.1.8 - Αντί για πληροφορίες σχετικά με την κύρια μέθοδο εξεύρεσης απασχόλησης, συλλέγονται πλέον δεδομένα για όλες μεθόδους εξεύρεσης εργασίας που χρησιμοποιήθηκαν.

>ΘΕΣΗ ΠIΝΑΚΑ>

(1) Έως το 1998, κωδικοποιούνταν κατ' ανώτατο όριο 3 μέθοδοι. Από το 1999, κωδικοποιούνται όλες οι μέθοδοι.

4.1.9 Ο αύξων αριθμός του νοικοκυριού πρέπει να παραμείνει ο ίδιος για όλες τις έρευνες.

Οι χώρες που χρησιμοποιούν τον ίδιο αριθμό των νοικοκυριών στις διάφορες έρευνες είναι: B, EL, E, IRL, A, P. Δεν υπάρχουν δεδομένα για τα νοικοκυριά: DK, S, FIN. Οι υπόλοιπες χώρες δεν έδωσαν στοιχεία.

Εργασίες που υλοποίησαν τα κράτη μέλη και χρηματοδοτήθηκαν από την Επιτροπή:

DK - Το 1998, πραγματοποιήθηκε μελέτη για την αναθεώρηση του ερωτηματολογίου της χώρας. Κύρια θέματα της μελέτης ήταν οι αλλαγές στη σειρά των ερωτήσεων σχετικά με την κύρια εργασιακή κατάσταση, το εργασιακό καθεστώς όπως ορίζεται από τη ΔΟΕ, οι ερωτήσεις για την αναζήτηση απασχόλησης, τα αποτελέσματα των ερωτήσεων σχετικά με την αναζήτηση απασχόλησης που τίθενται στα άτομα χωρίς εργασία και τα αποτελέσματα της ενσωμάτωσης στοιχείων για τους μη αμειβόμενους εργαζομένους, τη δευτερεύουσα απασχόληση και για εκείνους που ήδη έχουν απασχόληση.

E - Το 1997, πραγματοποιήθηκε πειραματική έρευνα για να δοκιμαστούν οι αναγκαίες ερωτήσεις που θα δώσουν πληροφορίες σχετικά με τις νέες μεταβλητές (υποαπασχόληση, διάφορες μέθοδοι αναζήτησης εργασίας, κλπ). Δοκιμάστηκε η χρήση φορητών υπολογιστών για τη συγκέντρωση δεδομένων και εισήχθη στη σχετικά διαδικασία.

I - Το 1998-99 δοκιμάστηκε ένα νέο ερωτηματολόγιο. Οι κύριοι στόχοι της δοκιμαστικής αυτής έρευνας ήταν να ελεγχθούν:

α) Ο αντίκτυπος της σειράς των ερωτήσεων σχετικά με το κύριο εργασιακό καθεστώς και το εργασιακό καθεστώς σύμφωνα με τον ορισμό της ΔΟΕ.

β) οι ερωτήσεις σχετικά με την ενότητα για την εκπαίδευση και την κατάρτιση.

P - Το 1998, το ερωτηματολόγιο αναθεωρήθηκε ώστε να παρέχει πληροφορίες για όλες τις μεταβλητές της κοινοτικής ΕΕΔ.

FIN - Το 1998 και το 1999, δοκιμάστηκε νέο ερωτηματολόγιο ΕΕΔ που παρέχει πληροφορίες για τις νέες μεταβλητές. Στο πλαίσιο αυτό πραγματοποιήθηκαν εργαστηριακές δοκιμές και επιτόπιος πειραματισμός.

S - Το 1997 πραγματοποιήθηκε εργαστηριακός έλεγχος και πειραματική έρευνα ώστε να γίνουν ορθότερες εκτιμήσεις για τις υπερωρίες και τις απουσίες από την εργασία και να αξιολογηθεί η επίδραση που έχει στις εκτιμήσεις η σειρά των ερωτήσεων σχετικά με τις συνήθεις και τις δεδουλευμένες ώρες εργασίας.

UK - Το 1999 διενεργήθηκε πειραματική έρευνα για τη δοκιμή των νέων ερωτήσεων που χρειάζονται για τη συλλογή πληροφοριών για τη νέα ενότητα "εκπαίδευση και επαγγελματική κατάρτιση". Ελέγχθηκαν τα υπάρχοντα δεδομένα ΕΕΔ για την υποαπασχόληση ώστε να αποφασιστεί κατά πόσο η ποιότητά τους είναι τέτοια ώστε να αξίζουν να δημοσιευθούν.

4.2 Ένα συμπληρωματικό σύνολο μεταβλητών, ονομαζόμενο στο εξής «ενότητα ad hoc», μπορεί να συμπληρώσει τις πληροφορίες που προβλέπονται στην παράγραφο 1 παραπάνω..

"Κάθε έτος, εγκρίνεται ένα πολυετές πρόγραμμα ενοτήτων ad hoc"

Σύμφωνα με τους κανονισμούς της Επιτροπής αριθ. 1571/98, 1924/99 και 1626/2000, εγκρίθηκε το ακόλουθο πρόγραμμα ενοτήτων ad hoc:

1999 - Εργατικά ατυχήματα και επαγγελματικές ασθένειες

2000 - Μετάβαση από το σχολείο στην επαγγελματική ζωή

2001 - Διάρκεια και πρότυπα ωραρίου εργασίας

2002 - Απασχόληση ατόμων με ειδικές ανάγκες

2003 - Δια βίου μάθηση

2004 - Μετάβαση από το σχολείο στην επαγγελματική ζωή

Οι λεπτομερείς ορισμοί των ενοτήτων ad hoc του 1999-2000 και του 2001 εγκρίθηκαν στο πλαίσιο των κανονισμών της Επιτροπής αριθ. 1571/98, 1925/99 και 1578/2000

Με εξαίρεση το Βέλγιο, τη Γαλλία και την Αυστρία, όλα τα κράτη μέλη συμπλήρωσαν την ενότητα ad-hoc του 1999. Η Γερμανία θα παράσχει μόνο τμήμα των πληροφοριών.

Το 2000, μόνο η Γερμανία δεν θα συμπληρώσει την ενότητα για τη μετάβαση από το σχολείο στην επαγγελματική ζωή. Οι Κάτω Χώρες και το Ηνωμένο Βασίλειο δεν θα δώσουν στοιχεία για ορισμένες από τις μεταβλητές.

Εργασίες που υλοποίησαν τα κράτη μέλη και χρηματοδοτήθηκαν από την Επιτροπή:

Η εφαρμογή της ενότητας ad-hoc του 1999 συγχρηματοδοτήθηκε από την Ευρωπαϊκή Επιτροπή στη Δανία, στην Ισπανία, στην Ιταλία, στην Πορτογαλία, στη Φινλανδία και στη Σουηδία. Όσον αφορά την ενότητα του 2000, οι χώρες που θα λάβουν χρηματοδότηση θα είναι το Βέλγιο, η Δανία, η Ελλάδα, η Ισπανία, η Γαλλία, η Ιρλανδία, η Ιταλία, οι Κάτω Χώρες, η Πορτογαλία, η Σουηδία, η Φινλανδία και το Ηνωμένο Βασίλειο.

4.3 "Οι ορισμοί, οι κανόνες ελέγχου, η κωδικοποίηση των μεταβλητών, η αναπροσαρμογή του καταλόγου των μεταβλητών της έρευνας που απαιτείται λόγω των εξελίξεων των τεχνικών και των εννοιών, καθώς και ένας κατάλογος αρχών για τη διατύπωση των ερωτήσεων σχετικά με την κατάσταση απασχόλησης, καθορίζονται σύμφωνα με τη διαδικασία που προβλέπεται στο άρθρο 8 του παρόντος κανονισμού."

Ο λειτουργικός ορισμός της ανεργίας και οι αρχές για τη διατύπωση των ερωτήσεων σχετικά με το εργασιακό καθεστώς εγκρίθηκαν με τον κανονισμό της Επιτροπής αριθ. 1897/2000.

Η κωδικοποίηση των μεταβλητών πραγματοποιήθηκε με τους κανονισμούς της Επιτροπής αριθ. 1571/98 και 1575/2000

5. Άρθρο 5 - Διεξαγωγή της έρευνας

5.1 Τα κράτη μέλη μπορούν να καταστήσουν υποχρεωτική την απάντηση στην έρευνα.

Η έρευνα είναι υποχρεωτική σε 5 κράτη (B, E, F, I, P). Στη Γερμανία και στην Αυστρία η έρευνα εργατικού δυναμικού εντάσσεται στο πλαίσιο της μικροαπογραφής (Mikrocensus) που είναι υποχρεωτική. Η απάντηση σε ορισμένες ερωτήσεις που δεν αποτελούν τμήμα της μικροαπογραφής είναι προαιρετική.

6. Άρθρο 6 - Διαβίβαση των αποτελεσμάτων

6.1 "Εντός δώδεκα εβδομάδων μετά το τέλος της περιόδου αναφοράς στην περίπτωση συνεχούς έρευνας (και εντός εννέα το πολύ μηνών μετά το τέλος της περιόδου αναφοράς στην περίπτωση εαρινής έρευνας τα κράτη μέλη διαβιβάζουν στην Eurostat, χωρίς σαφή αναγνωριστικά, τα αποτελέσματα της έρευνας σύμφωνα με τον κανονισμό 577/98."

Ο πίνακας που ακολουθεί δείχνει την προβλεπόμενη χρονολογία και την πρώτη και τελευταία χρονολογία λήψης των δεδομένων για το 1998 και το 1999. Το 1998 πρέπει να θεωρηθεί εξαιρετική περίπτωση, καθόσον τα κράτη μέλη προέβησαν σε πολυάριθμες μεταβολές (νέος κατάλογος μεταβλητών, νέο πρόγραμμα κωδικοποίησης, μετάβαση σε συνεχή έρευνα, κλπ).

>ΘΕΣΗ ΠIΝΑΚΑ>

7. Άρθρο 7 - Εκθέσεις

Κάθε τρία έτη, και για πρώτη φορά το έτος 2000, η Επιτροπή υποβάλλει στο Κοινοβούλιο και στο Συμβούλιο έκθεση για την εφαρμογή του παρόντος κανονισμού. Η έκθεση αυτή αξιολογεί κυρίως την ποιότητα των στατιστικών μεθόδων που σκοπεύουν να χρησιμοποιήσουν τα κράτη μέλη για τη βελτίωση των αποτελεσμάτων ή την ελάφρυνση των διαδικασιών έρευνας

Το Βέλγιο προσπαθεί να αποκτήσει πρόσβαση στους φακέλους κοινωνικής ασφάλισης προκειμένου να βελτιώσει τον υπολογισμό των σταθμίσεων.

Η Ελλάδα σκοπεύει να χρησιμοποιήσει από το 2000 τις μεθόδους CAPI και CATI για να βελτιώσει και να διευκολύνει τη διεξαγωγή της έρευνας.

Από το πρώτο τρίμηνο του 2000, το ανώτατο ολοκληρωμένο επίπεδο εκπαίδευσης θα κωδικοποιείται με το CNED2000 (2 ψηφία) που είναι η ισπανική εκδοχή του ISCED.

Το πεδίο της έρευνας (που έχει ολοκληρωθεί ή συνεχίζεται) θα συγκεντρώνεται επίσης από το πρώτο τρίμηνο του 2000 σύμφωνα με την ταξινόμηση των πεδίων έρευνας (2 ψηφία).

Με στόχο τη βελτίωση της αντιπροσωπευτικότητας των πρώτων μονάδων της έρευνας (τμήματα απογραφής), κατά το πρώτο τρίμηνο του 2000, 143 τμήματα απογραφής πρόκειται να αντικατασταθούν.

Η εξωτερική πηγή που χρησιμοποιήθηκε για την ενημέρωση ήταν οι εκλογικοί κατάλογοι.

Η ενημέρωση αυτή θα επαναλαμβάνεται, θεωρητικά, κάθε δύο έτη. Προβλέπεται η ανάλυση του αντίκτυπου της αντικατάστασης των 143 τμημάτων της ΕΕΔ και η σύγκριση των εκτιμήσεων που προέκυψαν τόσο από τα παλαιά όσο και από τα νέα τμήματα.

Μόλις ετοιμαστεί το "Padrσn continuo" (Μητρώο πληθυσμού που ενημερώνεται σε μηνιαία βάση υπό τη κεντρική διαχείριση του ΙNS), θα εξεταστεί το ενδεχόμενο νέας στάθμισης ανά φύλο, πενταετή κλάση και περιοχές NUTS. Δεν προβλέπεται προθεσμία για την ολοκλήρωση του "Padrσn continuo".

IRL

Ο φορέας CSO διεξάγει εκτενή ανασκόπηση της τριμηνιαίας εθνικής έρευνας νοικοκυριών, αφενός, για την ενοποίηση των διαδικασιών συλλογής και επεξεργασίας των δεδομένων που εφαρμόστηκαν το φθινόπωρο του 1997 και, αφετέρου, για να εξασφαλιστεί ότι η έρευνα θα εξακολουθήσει να ικανοποιεί τις απαιτήσεις όλων των χρηστών (από άποψη περιεχομένου, επικαιρότητας και αποτελεσμάτων) σε εθνικό και κοινοτικό επίπεδο. Η ανασκόπηση αυτή θα εντοπίσει τα ισχυρά και τα ασθενή σημεία των υπαρχόντων συστημάτων και θα προσδιορίσει τα μέτρα που πρέπει να ληφθούν ώστε η έρευνα να εξακολουθήσει να ανταποκρίνεται στις προσδοκίες των χρηστών.

Η έρευνα διεξήχθη με τη χρήση της μεθόδου CAPI, που ελαχιστοποιεί το βάρος των απαντήσεων ιδίως στην περίπτωση επαναλαμβανόμενων συνεντεύξεων. Η μέθοδος CAPI επιτρέπει επίσης μια σχετικά ευέλικτη προσέγγιση σε περίπλοκα ερωτηματολόγια και την ενσωμάτωση ενοτήτων ad-hoc.

Η έρευνα διεξήχθη με τη μέθοδο CAPI και κάθε τρίμηνο πραγματοποιείται έρευνα ποιότητας.

Η στατιστική υπηρεσία της Σουηδίας επιθυμεί να εξεταστεί η δυνατότητα συγκέντρωσης ορισμένων μεταβλητών μόνο για ένα επιμέρους δείγμα κάθε τριμηνιαίου δείγματος, αλλά σε συνεχή βάση. Μια πιθανή μέθοδος για τον προσδιορισμό και την επιλογή κατά προτεραιότητα των μεταβλητών θα ήταν να οριστούν ορισμένες αναγκαίες εκτιμήσεις / πίνακες για βραχυπρόθεσμη (τριμηνιαία) παρακολούθηση της αγοράς εργασίας και οι αντίστοιχες μεταβλητές να συγκεντρωθούν από το πλήρες δείγμα. Οι άλλες συμπληρωματικές μεταβλητές για την ετήσια παρακολούθηση θα πρέπει να συγκεντρωθούν στη συνέχεια από επιμέρους δείγμα.